**КҮНҮ КЫТТА ООННЬУУБУТ**

**П. Тобуруокап**

Күнү быһа биһиги

Кими кытта оонньуубут?

Күнү быһа биһиги

КҮНҮ кытта оонньуубут!

Күөх хонууга бардахха

Күлүк буолан хаамсыһар,

Ойуур устун хаамтахха

Мас быыһынан батыһар.

Кэннигинэн турдахха

Кэтэхпитин сылытар,

Иннигинэн буоллахха

Иэдэспитин ититэр.

Сарсыарда аайы турдахха

Аһаппакка ыҥырар,

Утуйаары сыттахха

Саһан хаалан кыһытар.